Angelai ir demonai

Angelai ir demonai ( arba „Angels & Demons“) – amerikiečio rašytojo Dan Brown detektyvinis romanas, tapęs bestseleriu. Originalas anglų kalba išleistas 2000 metais, o lietuviškas vertimas tik 2004 metais. Į lietuvių kalbą išvertė Darius Kaunelis, o išleido leidykla Jotema. 

Knyga yra pirmoji trilogijos dalis apie Harvardo ikonografijos ir religinio meno profesorių Robertą Lengdoną. Kitos dvi dalys yra didelio populiarumo sulaukęs „Da Vinčio kodas“ ir dar neišleistas „Saliamono raktas“. Knygoje aprašoma kova tarp dviejų senovės organizacijų: iliuminatų ir katalikų bažnyčios.

„Angelai ir demonai“ buvo pristatytas kaip pirmasis romanas, kuriame yra ambigramų. Visas jas, Dan Brown paprašytas, sukūrė Džonas Lengdonas (John Langdon).

 Turinys 

Harvardo profesorius Robertas Lengdonas iškviečiamas į Šveicarijos organizaciją CERN (Organisation Européenne pour la Recherche Nucléaire – Europos Atominių Tyrimų Organizacija) tirti keistos žmogžudystės. Paaiškėja, kad ant kūno ištatiuravęs ambigramą „Illuminati“ ir dar kitaip žiauriai išdarkęs nužudytojo Leonardo Vetros kūną žmogus pavogė iš laboratorijos slaptą ir labai galingą masinio naikinimo ginklą, kuris 24 val po pavogimo sprogs. Sprogmuo paslepiamas Vatikane, kuriame tuo metu vyksta popiežiaus rinkimai – konklava. Robertas Lengdonas, padedamas nužudytojo dukters Viktorijos Vetros, keliauja po Romą ir bando aptikti Iliuminatų slėptuvę.

 Taip pat skaitykite 
Kitos Dan Brown knygos:
 Skaitmeninė tvirtovė
 Meteoritas
 Da Vinčio kodas
 Prarastas simbolis

 Nuorodos 
 „Angelai ir demonai“ Jotema svetainėje 
 „Angels & Demons“ (Angelai ir demonai) Dan Brown svetainėje 

Kategorija:Dan Brown knygos